ආර්මේනියානු දින දසුන
ආර්මේනියානු දින දසුන  ආර්මේනියාවේ සාම්ප්‍රදායික දින දසුන වෙයි.  ක්‍රිස්තියානි ආගම පැමිණීමට පෙර කාල පර්ච්ඡේදයෙහිදී, පැරණි ආර්මේනියාවෙහිදී එය භාවිතා කෙරිණි .  පුරාතන ඊජිප්තියානු ආකෘතියෙහි ක්‍රමයම පදනම් කර ගත් සූර්ය දින දසුනක් වන මෙය, අධික අවුරුදු නීතියක්  නොමැති, නියත 365-දින වසරක් සහිතය. මෙහි ප්‍රතිඵලයක් ලෙසින්, මෙය සහ  ජූලියානු දින දසුන අතර අනුරූපතාවය කාලය සමග සෙමින් වෙනස් වෙයි (ක්‍රිව 1320 ජනවාරි 1 දිනදී වසර 769,  ක්‍රිව 1320 දෙසැම්බර් 31 දිනදී වසර 770 සහ,  ක්‍රිව 1582 ඔක්තොම්බර් 27 = ග්‍රෙගෝරියානු නොවැම්බර් 6 දිනදී වසර 1032 ආදි වශයෙන්). වසරෙහි පළමු මාසය,  නාවසාඩ් අනුරූප වන්නේ උත්තර අර්ධගෝලයෙහි වසන්ත සෘතුව ඇරඹීම හා  බවක් සමහරක් මූලාශ්‍ර වෙතින් දක්වන නමුදු, මෙය සත්‍ය වූයේ 9 වන සියවසෙහි සිට 10 වන සිය වස දක්වා පමණි.